
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1017 

2 Αυγούστου 2001 


ΑΠΟΦΑΣΕΙ Σ 

Αριθ. 30790 Φ. 109.14 

Διακριτικά σήματα της Υπηρεσίας Εναέριων Μέσων του 
Πυροσβεστικού Σώματος. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις: 

α. Του άρθρου 166του Π. Δ/τος 210/92 (Α'99) «Κωδικο¬ 
ποίηση διατάξεων Π.Δ. του Κανονισμού Εσωτερικής Υπη¬ 
ρεσίας του Π.Σ.». 

β. Της υπ’ αριθ. 15269 Φ. 109.14 (Φ.Ε.Κ. 505 τ.Β'Ι 
9.6.1993) Απόφασης Υπουργού Δημόσιας Τάξης, «Κανο¬ 
νισμός στολών Πυροσβεστικού Σώματος». 

γ. Του άρθρου 1, παρ. α, εδαφ. 7 της υπ’ αριθ. 12022 Φ. 
109.1 (Φ.Ε.Κ. 258 τ.Β'/23.3.1999) Απόφασης Υπουργού 
Δημόσιας Τάξης, «Μεταβίβαση του δικαιώματος να υπο¬ 
γράφουν “Με εντολή Υπουργού” στο Γ εν. Γ ραμματέατου 
Υπουργείου Δημόσιας Τάξης και σε υπηρεσιακά όργανα 
του Πυροσβεστικού Σώματος». 

2. Την υφιστάμενη ανάγκη θεσμοθέτησης διακριτικών 
σημάτων για την Υπηρεσία Εναερίων Μέσων Πυροσβεστι¬ 
κού Σώματος και για το πυροσβεστικό προσωπικό με ειδι¬ 
κότητα χειριστών ελικοπτέρων και αεροπλάνων. 

3. Το γεγονός ότι με τις διατάξεις της απόφασης αυτής 
δεν προκαλείται επιπλέον δαπάνη σε βάρος του κρατικού 
προϋπολογισμού, αποφασίζουμε: 

4. Συμπληρώνουμε τις διατάξεις της 15269 Φ. 109.14/ 
9.6.1993 (Β' 505) Απόφασης Υπουργού Δημόσιας Τάξης 
«Κανονισμός στολών πυρ/κού προσωπικού του Πυρ/κού 
Σώματος» μετηνπροσθήκη σ’ αυτήν άρθρου (12Α) και κα¬ 
θορίζουμε τα ακόλουθα: 

Άρθρο 12 Α 

1. Διακριτικό σήμα πυρ/κών υπαλλήλων χειριστών ελι¬ 
κοπτέρων και αεροπλάνων. 

Το διακριτικό σήμα για τους πυρ/κούς υπαλλήλους χει¬ 
ριστές ελικοπτέρων και αεροπλάνων παρουσιάζει έναν 
αετό να ίπταται σε οριζόντια θέση. Πάνω από αυτόν ανα¬ 
παριστάνεται στο εσωτερικό δύο ομόκεντρων κύκλων το 
παραδοσιακό πυροσβεστικό κράνος που τέμνεται από τα 
πυροσβεστικά πελεκίδια χιαστί. Οι δύο ομόκεντροι κύ¬ 
κλοι, διαστάσεων 2 εκ., είναι χρυσοκέντητοι και το παρα¬ 


δοσιακό πυροσβεστικό κράνος με τα πελεκίδια χιαστί, 
ομοίως και αυτά χρυσοκέντητα πάνω σε κόκκινο βελούδο. 
Το σήμα είναι ραμμένο σε υφασμάτινη βάση τσόχας χρώ¬ 
ματος όμοιας με αυτό της στολής πάνω σε μαύρο φόντο 
όπου ο αετός είναι χρυσοκέντητος, το ρύγχος του διακρί- 
νεται από κόκκινη κρυσταλιζέ κλωστή και στο μάτι βρίσκε¬ 
ται χάντρα κυανού χρώματος. Το ανωτέρω διακριτικό σή¬ 
μα διακρίνεται σε δύο μεγέθη: 

α. Μεγάλο. Συνολική διάσταση του σήματος 12 εκατο¬ 
στά μήκος και 5 εκατοστά πλάτος. 

β. Μικρό. Συνολική διάσταση του σήματος 6,5 εκατοστά 
μήκος και 3,5 εκατοστά πλάτος. 

2. Διακριτικό σήμα Υπηρεσίας Εναέριων Μέσων Πυρο¬ 
σβεστικού Σώματος (Υ.Ε.Μ.Π.Σ.). 

Το διακριτικό σήμα της Υ.Ε.Μ.Π.Σ. είναι κυκλικό συνολι¬ 
κής διαμέτρου 10 εκατοστών και παρουσιάζει στο εσωτε¬ 
ρικό του ένα γεράκι που καθήμενο με στραμμένο το κεφά¬ 
λι προς τα αριστερά συμπλεκόμενο με αναπαράσταση 
ελικοπτέρου σε πτήση. Το σύμπλεγμα αυτό περιβάλλεται 
από χρυσοκέντητο κύκλο διαστάσεων 7 εκατοστών με 
κόκκινο φόντο. Τα χρώματα που συνθέτουν την αναπαρά¬ 
σταση του γερακιού είναι κόκκινο, κόκκινο σκούρο, μαύ¬ 
ρο, γκρι, άσπρο, καφέ ανοικτό. Τα χρώματα που συνθέ¬ 
τουν την αναπαράσταση του ελικοπτέρου σε πτήση είναι 
γαλάζιο, γκρι και μαύρο. Εξωτερικά του κύκλου αυτού 
υπάρχει ένας δεύτερος πλάτους 1,5 εκατοστού σε μαύρο 
φόντο και αναγράφονται στην πάνω πλευρά με ανεξίτηλη 
κλωστή καλής ποιότητας κίτρινου χρώματος οι λέξεις 
«ΘΑΡΣΕΙΝ ΣΩΖΕΙΝ» με κεφαλαιογράμματα ρωμαϊκού τύ¬ 
που και στην κάτω πλευρά με την ίδια κλωστή η ονομασία 
της Υπηρεσίας Υ.Ε.Μ.Π.Σ. όπου σημαίνει Υπηρεσία Εναε¬ 
ρίων Μέσων Πυροσβεστικού Σώματος. Ο κύκλος αυτός 
περιβάλλεται από κύκλο λευκού φόντου πλάτους τεσσά¬ 
ρων (4) χιλιοστών. 

3. Διακριτικό σήμα Ειδικότητας - Ονοματεπωνύμου και 
Βαθμού. 

Το διακριτικό σήμα Ειδικότητας - Ονοματεπωνύμου και 
Βαθμού είναι κατασκευασμένο από κατάλληλου τύπου 
μαύρο ύφασμα, ορθογωνίου σχήματος και έχει διαστά¬ 
σεις 10 εκατοστά μήκος και 5 εκατοστά πλάτος. Στα κάτω 
μέρος αυτού αναγράφεται με κεφαλαία γράμματα κίτρι¬ 
νου χρώματος και ύψους 0,5 εκατοστού ο βαθμός του πυ¬ 
ροσβεστικού υπαλλήλο υ. Από πάνω και με τον ίδιο τρόπο, 
αναγράφεται το ονοματεπώνυμο του πυροσβεστικού 
υπαλλήλου. Στο πάνω μέρος είναι αποτυπωμένο με κίτρι- 

νο και μαύρο χρώμα το σήμα της παραγράφου 1 με δια¬ 
στάσεις 5 εκατοστά μήκος και 1,5 εκατοστά πλάτος. 

Το ανωτέρω σήμα διακρίνεται σε δύο τύπους: 
α. Στον πρώτο τύπο τα στοιχεία του πυροσβεστικού 
υπαλλήλου είναι γραμμένα στην ελληνική γλώσσα. 

β. Στο δεύτερο τύπο τα στοιχεία του πυροσβεστικού 
υπαλλήλου είναι γραμμένα στην αγγλική γλώσσα. 

4. Τα διακριτικά σήματα της παραγράφου 1 φέρονται 
στις στολές όπως προβλέπεται από την 15269 Φ. 109.14/ 
9.6.1993 (Β' 505) Απόφαση Υ.Δ.Τ. και μετοντρόπο που κα¬ 
θορίζεται σ’ αυτήν από τους πυροσβεστικούς υπαλλή¬ 
λους χειριστές ελικοπτέρων και αεροπλάνων. Ειδικότε¬ 
ρα, το διακριτικό σήμα της παρ. Ια φέρεται στις στολές 
υπ’ αριθ. 1,2, 3, 3α, 6, 6α, 7 (χειμερινή), 8, 8 β. Το διακρι¬ 
τικό σήμα της παρ. 1 β φέρεται στις στολές υπ’ αριθ. 4,5,7 
(θερινή), 8γ, 9 (θερινή). 

Το διακριτικό σήμα της παραγρ. 2 φέρεται στο εμπρό¬ 
σθιο και δεξιό μέρος της φόρμας στο ύψος του στήθους 
από όλους τους πυροσβεστικούς υπαλλήλους που υπη¬ 
ρετούν στην Υ.Ε.Μ.Π.Σ. 


Το διακριτικό σήμα της παραγρ. 3 φέρεται στο εμπρό¬ 
σθιο και αριστερό μέρος της φόρμας στο ύψος του στή¬ 
θους από το ιπτάμενο πυροσβεστικό προσωπικό της 

Υ.Ε.Μ.Π.Σ. 

Στη φόρμα των υπαλλήλων της Υ.Ε.Μ.Π.Σ. φέρονται 
επίσης: 

α. Το έμβληματου Πυροσβεστικού Σώματος σε χαμηλό 
ίχνος στο ύψος του αριστερού βραχίονα. 

β Η ελληνική σημαία διαστάσεων 6X4 εκατοστών στο 
ύψος του δεξιού βραχίονα. 

5. Η απόφαση αυτή μετά του συνημμένου Παραρτήμα¬ 
τος των υποδειγμάτων, που αποτελεί αναπόσπαστο τμή¬ 
μα του κειμένου αυτής να δημοσιευθεί στην Εφημερίδα 
της Κυβερνήσεως. 

Αθήνα, 23 Ιουνίου 2001 

Με εντολή Υπουργού 
Ο Γενικός Γραμματέας 
ΔΗΜΗΤΡΙΟΣ ΕΥΣΤΑΘΙΑΔΗΣ 

ΠΑΡΑΡΤΗΜΑ ΥΠΟΔΕΙΓΜΑΤΩΝ 
ΔΙΑΚΡΙΤΙΚΩΝ ΚΑΙ ΣΗΜΑΤΩΝ 



1. Διακριτικό σήμα πυρ/κών υπαλλήλων 
Χειριστών ελικοπτέρων και αεροπλάνων 



2. Διακριτικό σήμα Υπηρεσίας Εναερίων Μέσων Πυροσβεστικού Σώματος 

ΑΝϋΒΕΟυ 




3. Διακριτικό σήμα Ειδικότητας 
Ονοματεπώνυμου και βαθμού 


ΑΝΔΡΕΑΣ ΑΝΔΡΕΟΥ 

ΑΓΟ 


4. Διακριτικό Εμβλήματος Πυρ/κού Σώματος 
Χαμηλού ίχνους 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















